تورکیه، کرواسی-ده یارانان و جدی داغینتی‌لارا و خسارت‌لره سبب اولان 6،3 شدتینده زلز‌له ایله علاقه‌دار بو اؤلکه‌یه باش ساغلیغی وئریب.
خاریجی ایشلر ناظیرلیگی‌نین بو باره‌دکی بیاناتیندا کرواسی-نین پترینیا شهرینده 6،3 شدتینده زلز‌له‌نین باش وئردیگی‌نین درین کدرله اؤیرنیلدیگی ایفاده ائدیلیب.
بیاناتدا "کرواسی-لی دوست‌لاریمیزین کدرینی بؤلوشوروک و کراوسی خالقینا و زلز‌له‌ده حیاتینی ایتیرن‌لرین عائله‌لرینه دیلک‌لریمیزی چاتدیریریق" دئییلیب.
بیاناتدا فلاکت آنلاریندا اولوسلار آراسی امکداشلیغین اهمیتی وورغولانیب و کرواسی خالقینا ایستنیلن دستکی وئرمه‌یه حاضیر اولدوندوغو ایفاده ائدیلیب.
دیگر طرف‌دن، پترینیا شهرینده دونن یئرلی واختلا 12.20-ده باش وئرن زلز‌له‌ده اینسان ایتکیسی 5-ا یوکسلیب.
زلز‌له بؤلگه اؤلکه‌لری بوسنی و هرزگوینا و صربیستان-دا دا حیس اولونارکن، زلز‌له‌دن سونرا بیر چوخ یئرآلتی تکان‌لار قئیده آلینیب.
